Filarmonica Banatul Timișoara

FINAL JOURNEY | Concert simfonic Deschiderea Festivalului Internațional „Timișoara Muzicală”, ediția a L-a | Orchestra simfonică a Filarmonicii Banatul | Dirijor: Stefan Geiger
2026-05-01 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Simfonia a IX-a de Gustav Mahler deschide pe 1 mai 2026 programul Filarmonicii Banatul Timișoara în cadrul ediției a 50-a a Festivalului Internațional „Timișoara Muzicală”. Unul dintre reperele majore ale creației târzii a compozitorului și ale repertoriului simfonic universal va fi prezentat la Sala Capitol, de la ora 19:00, în interpretarea orchestrei conduse de maestrul Stefan Geiger.
O lucrare de referință a repertoriului simfonic
Simfonia a IX-a ocupă un loc esențial în creația lui Mahler, fiind una dintre lucrările în care compozitorul își concentrează viziunea asupra formei simfonice într-un limbaj orchestral profund personal. Spre deosebire de multe lucrări simfonice ale epocii, partitura nu debutează spectaculos sau furtunos, ci pornește dintr-un puls discret, asemenea unor bătăi de inimă, din care se construiește treptat întreaga arhitectură muzicală. Scrisă spre finalul vieții, lucrarea reflectă maturitatea sa artistică și curajul de a redefini așteptările legate de forma simfonică.
Pe parcursul lucrării, Mahler alternează momente de intensitate orchestrală cu pasaje fragile, ceea ce dă întregii simfonii un caracter de contrast permanent. Finalul lent al simfoniei este considerat unul dintre cele mai cunoscute episoade din literatura simfonică, prin modul în care evită orice concluzie spectaculoasă și se stinge gradual în liniște.
Simfonia a IX-a de Gustav Mahler se numără printre lucrările care au fost asociate, în cultura muzicală a secolului XX, cu așa-numitul „blestem al celei de-a noua simfonii”. Fenomenul este adesea ilustrat prin exemple din istoria muzicii: Franz Schubert a murit înainte de a-și încheia ciclul simfonic, Anton Bruckner a lăsat Simfonia a IX-a neterminată, iar Ludwig van Beethoven și-a încheiat parcursul simfonic tot cu numărul nouă.
În cazul lui Gustav Mahler, această percepție a fost alimentată de faptul că Simfonia a IX-a a rămas ultima lucrare finalizată în genul simfonic. Deși a început ulterior lucrul la o a zecea simfonie, aceasta a rămas neterminată, ceea ce a consolidat în timp această superstiție.
Dirijorul serii
La pupitrul orchestrei se va afla dirijorul Stefan Geiger, muzician german cu o carieră construită între practica orchestrală de nivel înalt și activitatea dirijorală internațională. Format inițial ca instrumentist, Geiger a activat ca trombonist în ansambluri de prim rang din Germania, experiență care i-a oferit o înțelegere directă a mecanismului orchestral.
Ulterior, a trecut către dirijat, dezvoltând un parcurs profesional care i-a adus colaborări cu orchestre și ansambluri din Europa și America de Sud. În prezent, este dirijor principal și director muzical al Orquestra Sinfônica do Paraná (Brazilia).
Colaborarea sa cu Filarmonica Banatul Timișoara s-a consolidat în ultimii ani prin proiecte simfonice de amploare, conturând un parteneriat artistic durabil.
Un început care definește întregul festival
Alegerea unei lucrări de o asemenea complexitate indică o orientare către repertorii de referință și către proiecte care solicită atât orchestra, cât și publicul, într-o experiență menită să consolideze relația dintre artiști și ascultători.
„Am dorit ca această ediție aniversară să înceapă cu o lucrare care are greutate reală în repertoriul simfonic și care pune în valoare maturitatea artistică a orchestrei. Simfonia a IX-a de Mahler este exact acest tip de reper, iar colaborarea cu Stefan Geiger oferă cadrul potrivit pentru o interpretare construită cu rigoare și coerență”, a declarat Ovidiu Florian Andriș – managerul Filarmonicii Banatul Timișoara.

HEROIC TALES | Orchestra simfonică a Filarmonicii Banatul Timișoara | Dirijor: Gabriel Bebeșelea | Solistă: Leticia Moreno (vioară)
2026-04-24 18:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
24 aprilie, ora 19:00 – Sala Capitol
Dirijor: Gabriel Bebeșelea
Solistă: Leticia Moreno – vioară
Concertul simfonic „Heroic Tales” este construit în jurul universului poetic al lui Nikolaus Lenau, a cărui viziune asupra mitului faustic a inspirat două dintre lucrările serii.

Sub conducerea dirijorului Gabriel Bebeșelea, Orchestra simfonică a Filarmonicii Banatul aduce în prim-plan creația lui Franz Liszt: Dansul din hanul satului (Mephisto-Walzer) și Procesiune nocturnă, ambele inspirate din Două episoade din Faust de Nikolaus Lenau. Dacă prima surprinde dansul amețitor și seducător al lui Mephisto, cea de-a doua evocă dimensiunea contemplativă și întunecată a creației lui Lenau.

Între aceste două repere, programul se deschide către un alt tip de expresivitate prin Concertul pentru vioară nr. 2 de Karol Szymanowski, interpretat de talentata violonistă Leticia Moreno.

În final, poemul simfonic „Don Juan” de Richard Strauss aduce o nouă ipostază a eroului – expansivă și neliniștită – într-o partitură remarcabilă.
Astfel, programul propune viziuni diferite ale ideii de erou, în ipostaze contrastante și complementare.
_________
Ora 18:00 | Sala Capitol

PRECONCERT TALK: Gabriel Bebeșelea și Radu Vancu

Înaintea concertului simfonic Heroic Tales de vineri, 24 aprilie, vă invităm la un dialog special. Dirijorul concertului, Gabriel Bebeșelea, îl va avea invitat pe unul dintre cei mai importanți intelectuali ai scenei culturale contemporane, Radu Vancu. Într-o conversație savuroasă, cei doi vor explora legătura strânsă dintre universul poetic care a inspirat programul serii și compozițiile lui Franz Liszt.

Poet, eseist, traducător și profesor, Radu Vancu este recunoscut pentru rafinamentul analitic și pentru capacitatea sa de a pune în dialog literatura cu marile teme ale modernității. Autor al unor volume esențiale de poezie și critică, dar și un remarcabil interpret al tradiției romantice europene, Vancu aduce în prim-plan o lectură vie și nuanțată a operei lui Nikolaus Lenau.

Discuția va explora diferențele dintre viziunea lui Lenau și cea a lui Goethe asupra mitului faustic, precum și felul în care aceasta a influențat creația lui Franz Liszt. Cele două lucrări din program, Mephisto-Walzer și Procesiune nocturnă, sugerează alternanța dintre intensitatea trăirii și reculegerea contemplativă.

Academica Brass | Recital de instrumente de alamă | Coordonatori: ANDREI CANDRIANU, BOGDAN DIJMĂRESCU
2026-04-23 19:00 - 20:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Ansamblul Academica Brass propune un recital vibrant de instrumente de alamă, sub îndrumarea coordonatorilor Andrei Candrianu și Bogdan Dijmărescu.
Cu o formulă spectaculoasă — șapte instrumente de alamă acompaniate de pian — evenimentul aduce în prim-plan un program eclectic, ce traversează stiluri și epoci, reunind creații semnate de George Gershwin, Antonio Vivaldi, Claude Bolling, Esa-Pekka Salonen, Zygmunt Stojowski și Stjepan Šulek.
Pe scenă vor evolua tinerii muzicieni: Darius Cîrstulescu (corn), Mariia Vodovozova, Beniamin Ciobotărașu, Maksym Borinov (trompetă), Luca Igna, Iris Zaha, Andrei Mihăiescu (trombon), alături de pianiștii Regina Borinov și Victor Părău.
Prin energie, precizie și expresivitate, recitalul promite o experiență sonoră dinamică, în care virtuozitatea individuală se îmbină armonios cu forța ansamblului.

OLD AND NEW WORLDS | Orchestra simfonică a Filarmonicii Banatul | Dirijor: Tomáš Brauner | Solistă: Alexandra Dariescu (pian)
2026-04-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dirijor: Tomáš Brauner
Solistă: Alexandra Dariescu – pian
Sub conducerea dirijorului Tomáš Brauner, Orchestra simfonică „Remus Georgescu” propune un program ce pune în valoare atât sensibilitatea solistică, cât și forța expresivă a ansamblului.
Prima parte este dedicată Concertului pentru pian nr. 2 în fa minor, op. 21, în interpretarea Alexandrei Dariescu, apreciată pentru claritatea frazării și eleganța timbrală. Lucrarea lui Chopin se remarcă prin atmosfera sa poetică, cu accente de virtuozitate integrate într-un discurs muzical coerent și rafinat.
În continuare, Simfonia nr. 9 în mi minor, op. 95 – „Din lumea nouă” de A. Dvořák aduce o schimbare de perspectivă, cu teme bine conturate, inspirație folclorică și o construcție simfonică amplă. Lucrarea rămâne una dintre cele mai îndrăgite creații ale compozitorului.

2026-04-17 13:00 - 2026-05-02 00:01 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
50 de ani de „Timișoara Muzicală”
Festivalul Internațional „Timișoara Muzicală” celebrează ediția aniversară cu numărul 50, ocazie cu care vă oferim ocazia să vă bucurați din plin de muzică, printr-un pachet special ce reunește 5 concerte simfonice, la prețul de 150 de lei:
1 mai – FINAL JOURNEY
8 mai – IMPERIAL
15 mai – THE LIGHT BEYOND
22 mai – KINDRED VOICES
29 mai – AWAKENING
Acest parcurs muzical aniversar este conceput ca un gest de apreciere pentru publicul care a fost alături de festival de-a lungul timpului.
Orchestra, corul și artiști invitați de prestigiu vor urca pe scena Sălii Capitol, într-o serie de concerte care celebrează tradiția, continuitatea și forța muzicii de a aduce oamenii împreună.
Campania este valabilă în perioada 17 aprilie – 1 mai 2026.
Locul selectat vi se va aloca automat pentru fiecare eveniment.
Vă invităm să fiți parte din această ediție aniversară.
Regulamentul poate fi consultat la adresa: https://shorturl.at/E87Ym

ÉCLATS SONORES | Recital cameral | Radu Kiș (vioară), Roxana Ardeleanu (pian)
2026-04-16 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
Violonistul Radu Kiș și pianista Roxana Ardeleanu vă invită la o seară de rafinament muzical, în care dialogul dintre vioară și pian dezvăluie nuanțe subtile și contraste expresive. Programul propus traversează stiluri și epoci, de la profunzimea barocului la vitalitatea și culoarea muzicii moderne.
Publicul va putea asculta lucrări semnate de Johann Sebastian Bach – impresionanta Chaconne, Camille Saint-Saëns – Capriciu în forma de vals, Maurice Ravel – Tzigane, Sergei Prokofiev – Sonata nr. 2 pentru pian și vioară, Antonio Bazzini – spectaculosul Dans al spiridușilor, precum și Eugène Ysaÿe – Sonata nr. 3, Balada.
Recitalul va avea loc într-un cadru intim și plin de farmec – mansarda Bastionului Maria Theresia, joi, 16 aprilie, de la ora 19:00.

Musica Ricercata – DiVerdi | Concert extraordinar de închidere | Orchestra Musica Ricercata și Corul Filarmonicii Banatul | Dirijor: Gabriel Bebeșelea, solist: Michael Spyres - baritenor
2026-04-11 19:00 - 21:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
În cadrul conferinței „Verdi – Știința artei vocale”, presărată cu momente artistice demonstrative, aflăm ce înseamnă diapazonul și de ce compozitori precum Verdi s-au preocupat de acordajul orchestrei. Începând cu ora 19:00, descoperim diferența dintre frecvența 432 Hz – adesea asociată cu așa-numitul „Verdi pitch” – și standardul actual de 440 Hz, precum și demersurile istorice prin care Verdi a susținut stabilirea unui diapazon mai coborât pentru protejarea vocii soliștilor și pentru echilibrul sonor al ansamblurilor.
După această introducere – în care concepte precum notă, frecvență, acordaj și vibrație sonoră sunt explicate și demonstrate – ascultăm, de la ora 20:00, concertul extraordinar „DiVERDI”, în cadrul căruia veți putea audia selecțiuni din operele marelui compozitor italian. Solist va fi baritenorul american Michael Spyres – aflat în premieră în România.
Interpretează Orchestra Musica Ricercata și Corul Filarmonicii Banatul Timișoara. Dirijor: Gabriel Bebeșelea. Dirijor asistent: Radu Zaharia.
Evenimentele fac parte din proiectul Musica Ricercata | DiVERDI
______
Eveniment cofinanțat de AFCN
Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

REQUIEM OF THE SOUL | Orchestra simfonică și Corul Filarmonicii Banatul | Dirijor: Azis Sadikovic | Soliști: Brit-Tone Müllertz, Ramona Zaharia, Marius Budoiu, Felix Pacher
2026-04-09 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dirijor: Azis Sadikovic
Soliști: Brit-Tone Müllertz – soprană
Ramona Zaharia – mezzosoprană
Marius Budoiu – tenor
Felix Pacher – bas
Dirijorul corului: Iosif Todea
Filarmonica Banatul prezintă Recviemul lui Antonín Dvořák, o lucrare amplă și expresivă, în care orchestra și corul se întâlnesc într-un limbaj muzical profund și bine structurat. Sub conducerea dirijorului Azis Sadikovic, ansamblul reunește patru soliști internaționali și Corul „Ion Românu”, pregătit de Iosif Todea, pentru o interpretare ce pune în valoare gravitatea și claritatea acestei lucrări.
Recviemul op. 89, una dintre creațiile majore ale lui Dvořák, se remarcă prin echilibrul dintre momentele lirice, meditative și episoadele orchestrale mai tensionate.

Musica Ricercata | DiVERDI IN MOVIMENTO - FOENI
2026-04-07 19:00 - 20:00 | Conacul Mocioni, Foeni, nr. 411, Timiș, 307175, Romania
Proiectul Musica Ricercata | DiVERDI continuă itinerariul dedicat artei vocale verdiene și ajunge la Foeni, în 7 aprilie 2026. Publicul este invitat la un recital susținut de absolvenții atelierului de vocalitate coordonat de remarcabilul baritenor american Michael Spyres, prezent pentru prima dată în România.
Evenimentul, organizat de Filarmonica Banatul Timișoara, propune un program alcătuit din lucrări semnate de Giuseppe Verdi și va avea loc marți, 7 aprilie 2026, de la ora 19:00, la Palatul Mocioni.
Participarea la recital este gratuită, iar accesul se face pe bază de rezervare.
Rezervați-vă locul completând formularul de înscriere aici: https://forms.gle/7V7h43RoJQeUQh2t5
Vă așteptăm la o seară dedicată expresivității, pasiunii și rafinamentului muzicii verdiene, într-un spațiu cu o arhitectură și o atmosferă aparte.
____
Eveniment cofinanțat de AFCN
Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

ACCADEMIA MUSICA RICERCATA | Ateliere instrumentale de interpretare istoric informată
2026-04-06 19:00 - 21:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Accademia Musica Ricercata lansează o serie de ateliere dedicate repertoriului baroc, concepute pentru studenți și muzicieni interesați de aprofundarea practicilor de interpretare istoric informată. Evenimentul este deschis publicului, iar accesul este liber, oferind tuturor celor interesați ocazia de a asista la procesul de lucru și de a descoperi specificul interpretării baroce autentice.
Aceste întâlniri propun un cadru de lucru intensiv, în care rigoarea cercetării muzicologice se îmbină cu expresivitatea artistică specifică stilului baroc.
📅 Data atelierelor: 6 aprilie 2026, ora 19:00 | Facultatea de Muzică și Teatru Timișoara
Atelierele sunt susținute de profesori invitați, specializați în interpretare istoric informată, activi pe scene europene și implicați constant în proiecte dedicate muzicii baroce. Participanții selectați vor avea ocazia de a lucra îndeaproape cu acești artiști, beneficiind de o abordare autentică și documentată a repertoriului, în timp ce publicul va putea urmări îndeaproape aceste sesiuni.
Pentru fiecare instrument vor fi selectați câte trei participanți, selecția fiind realizată de către profesorii invitați:
• Florian Moser & Kamile Kubiliute – vioară
• Sophie Urhausen – violă
• Marius Malanețchi – violoncel
• Heide Wartha – flaut
____
Eveniment cofinanțat de AFCN
Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

ACCADEMIA MUSICA RICERCATA | Atelier de cercetare muzicologică a manuscriselor cu Gabriel Bebeșelea
2026-04-06 19:00 - 20:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Filarmonica Banatul Timișoara invită publicul la un atelier de cercetare muzicologică dedicat manuscriselor lui Giuseppe Verdi, susținut de dirijorul Gabriel Bebeșelea, recunoscut pentru activitatea sa artistică și interesul pentru studiul aprofundat al surselor muzicale.
Evenimentul, organizat în cadrul Accademia Musica Ricercata | DiVerdi, oferă participanților oportunitatea de a explora universul creației verdiene dintr-o perspectivă documentară și interpretativă. Atelierul propune o incursiune în manuscrise originale, evidențiind detalii mai puțin cunoscute ale operelor, precum și aspecte legate de practicile istorice de interpretare.
De asemenea, vor fi abordate teme precum utilizarea diapazonului de 432 Hz și impactul acestuia asupra autenticității sonore, oferind o perspectivă valoroasă asupra modului în care muzica lui Verdi poate fi înțeleasă și interpretată astăzi.
📅 Data: 6 martie 2026, ora 19:00
📍 Locația: Facultatea de Muzică și Teatru Timișoara
🎟️ Accesul este liber, în limita locurilor disponibile
Publicul este invitat să descopere, alături de Gabriel Bebeșelea, complexitatea și rafinamentul manuscriselor verdiene, într-un demers care îmbină cercetarea muzicologică cu experiența artistică.

Musica Ricercata | DiVERDI IN MOVIMENTO - Jimbolia
2026-04-06 19:00 - 20:00 | Casa de Cultură Jimbolia, Strada Tudor Vladimirescu Nr. 88, Jimbolia, Timiș, 305400
Proiectul Musica Ricercata | DiVERDI aduce la Jimbolia, în 6 aprilie 2026, frumusețea și rafinamentul artei vocale verdiene. Publicul este invitat la un recital susținut de absolvenții atelierului de vocalitate coordonat de remarcabilul baritenor american Michael Spyres, prezent pentru prima dată în România.
Evenimentul, organizat de Filarmonica Banatul Timișoara, propune un program dedicat creației lui Giuseppe Verdi și va avea loc luni, 6 aprilie 2026, de la ora 19:00, la Casa de Cultură din Jimbolia.
Participarea la recital este gratuită, iar accesul se face pe bază de rezervare.
Rezervați-vă locul completând formularul de înscriere aici: https://forms.gle/fjYC2cJfaMPYgzhr8

ACCADEMIA MUSICA RICERCATA | Atelier de vocalitate verdiană cu baritenorul Michael Spyres
2026-04-05 15:30 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Filarmonica Banatul Timișoara invită publicul la un eveniment de excepție dedicat artei cântului verdian, susținut de renumitul baritenor Michael Spyres – unul dintre cei mai apreciați interpreți ai momentului, recunoscut pe marile scene internaționale pentru versatilitatea sa vocală și profunzimea interpretativă.
Acest atelier oferă o oportunitate rară de a pătrunde în universul tehnicii vocale verdiene alături de un artist de talie mondială. Experiența și perspectiva sa unică transformă această întâlnire într-un moment valoros atât pentru tinerii interpreți, cât și pentru publicul pasionat de arta lirică.
Patru tineri artiști, selectați în urma apelului Filarmonicii Banatul Timișoara, vor beneficia de sesiuni individuale de lucru cu Michael Spyres, fiecare având ocazia de a explora în profunzime aspecte esențiale ale interpretării verdiene, în cadrul unor întâlniri de câte 45 de minute.
Atelierul va culmina cu o sesiune comună de studiu, începând cu ora 19:00, oferind o perspectivă amplă asupra procesului de lucru și a dialogului artistic.
Evenimentul include, de asemenea, o sesiune deschisă de întrebări și răspunsuri (Q&A), în cadrul căreia publicul va avea ocazia să interacționeze direct cu artistul și să descopere detalii din parcursul său artistic și din abordarea repertoriului verdian.
📅 Data: 5 aprilie 2026
🕒 Interval orar: 15:30 – 20:00
📍 Locația: Sala „Mihai Perian” a Liceului de Artă „Ion Vidu” Timișoara
🎟️ Accesul publicului este liber
Un eveniment de neratat, care aduce în prim-plan excelența interpretativă și oferă o perspectivă autentică asupra artei cântului verdian, în compania unuia dintre cei mai importanți artiști ai scenei lirice contemporane.
_____
Eveniment cofinanțat de AFCN
Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

Musica Ricercata – DiVerdi | ACUSTICĂ ȘI ACORDAJ – Conferință & Recital
2026-04-04 19:00 - 20:00 | Sala Mare a Senatului UPT, Palatul Lloyd, Piața Victoriei Nr. 2, Timișoara, 300006
Pe 4 aprilie 2026, de la ora 19:00, la Sala Senatului UPT din Palatul Lloyd, vă invităm la un eveniment care îmbină știința și arta într-o experiență sonoră fascinantă. Seara îi aduce în prim-plan pe dirijorul Gabriel Bebeșelea și pe Prof. Dr. Fiz. Habil. Adrian Palcu, într-un dialog viu despre legătura profundă dintre legile fizicii și expresivitatea artistică.
Prin explicații clare și demonstrații muzicale, publicul va descoperi ce înseamnă diapazonul, cum funcționează acordajul și cum influențează frecvența de referință percepția sonoră.
Apoi, ne lăsăm cuprinși de muzica semnată de mari maeștri ai lirismului italian: Luigi Cherubini, Gioachino Rossini, Gaetano Donizetti, Giuseppe Verdi, Giacomo Puccini.
O incursiune în culisele sunetului, acolo unde știința explică emoția, iar muzica transformă teoria în trăire.
Evenimentul face parte din Proiectul Musica Ricercata | DiVERDI.
___
Eveniment cofinanțat de AFCN
Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

THE ART OF CONTRAST | Orchestra simfonică a Filarmonicii Banatul Timișoara | Dirijor: Andreas Ottensamer | Solist: Tomaž Močilnik (clarinet)
2026-04-03 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Programul serii propune o întâlnire între două lumi sonore distincte, reunite sub conducerea dirijorului Andreas Ottensamer. Orchestra simfonică „Remus Georgescu” prezintă două lucrări care evidențiază claritatea clasică și modernitatea expresivă a repertoriului simfonic.
Concertul pentru clarinet în la major, KV 622, una dintre ultimele creații ale lui Mozart, oferă solistului Tomaž Močilnik cadrul ideal pentru a pune în valoare eleganța instrumentului.
În partea a doua, Concertul pentru orchestră de Béla Bartók aduce în prim-plan diversitatea timbrală a ansamblului. Structura sa variată și alternanța dintre momentele lirice și cele ritmice fac din această lucrare un reper al secolului XX și o ocazie de a observa versatilitatea orchestrei.

Music for All | Recital incluziv cu ocazia Zilei Internaționale de Constientizare a Autismului
2026-04-02 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Joi, 2 aprilie 2026, de la ora 19:00, la Sala Capitol, vă invităm la un recital special dedicat Zilei Internaționale de Conștientizare a Autismului – un eveniment care celebrează muzica, diversitatea și puterea ei de a ne aduce împreună.

Pe scenă vor urca artiști remarcabili: Teodor Rădulescu (pian), Dragoș Mihăilescu (pian), Alexandra Guțu (violoncel) și Katalin Fehér (soprană), într-un program ce reunește lucrări de Bach, Mozart, Schubert, Dvořák, Schumann, Fauré, Barber, Piazzolla și Ginastera.

Un moment aparte al serii îl reprezintă prezența pianistului Teodor Rădulescu, un artist nevăzător de un talent excepțional, a cărui sensibilitate și expresivitate transformă fiecare interpretare într-o experiență profund emoționantă.
Acest recital este un spațiu al incluziunii și al deschiderii – un eveniment dedicat tuturor, indiferent de experiență, vârstă sau de existența unor dizabilități fizice sau mintale. Muzica nu cunoaște bariere, iar această seară este o invitație de a o trăi împreună, în toată diversitatea ei.

Vă așteptăm cu drag să celebrăm, prin muzică, empatia, conexiunea și frumusețea umană.
INTRAREA ESTE LIBERĂ!

SYMPHONY OF HOPE | Concert caritabil | Orchestra Facultății de Muzică și Teatru | Dirijor: Christian Câșleanu
2026-04-01 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În sprijinul campaniei „Adoptă o mamă singură” a Asociației Look Inside (proiect coordonat de Miclea Alina Elena)
Orchestra Simfonică a Facultății de Muzică și Teatru, Universitatea de Vest din Timișoara

Soliști: Timeea Ardelean, Lucas Kohl, Timea Maghiari, Gabriela Moisa, Denis Mocuța, Riana Savu si Eduard Miclea
Dirijor: Christian Câșleanu

Program W. A. Mozart – Concertul pentru pian nr. 20, partea a III-aSolist: Lucas Kohl – pian
W. A. Mozart – Concertul pentru vioară nr. 4, partea ISolistă: Timea Maghiari – vioară
C. P. E. Bach – Concertul pentru flaut în re minor, partea a III-aSolistă: Gabriela Moisa – flaut
E. Elgar – Concertul pentru violoncel, partea a III-aSolist: Denis Mocuța – violoncel
A. Dvořák – Concertul pentru vioară, partea ISolistă: Timeea Ardelean – vioară
Franz&Karl Doppler – Fantezie pe teme din opera „Rigoletto” de Giuseppe VerdiSoliști: Riana Savu și Eduard Miclea – flaut
A. Dvořák – Simfonia nr. 8

O seară dedicată solidarității prin muzică, în care talentul și energia tinerilor muzicieni se transformă într-un gest artistic de sprijin și empatie.

Intrarea la concert este gratuită, în limita locurilor disponibile în sală! Spectatorii sunt invitați să contribuie direct la această cauză, donațiile pentru Asociația Look Inside putând fi făcute la fața locului, oferind astfel un sprijin concret mamelor singure care au nevoie de ajutorul nostru.

WAVES OF LIGHT | Orchestra simfonică a Filarmonicii Banatul Timișoara | Dirijor: ALESSANDRO PALUMBO | Solist: DOMINIK WAGNER - contrabas
2026-03-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dirijor: Alessandro Palumbo
Solist: Dominic Wagner – contrabas
În program:
F. MENDELSSOHN: Uvertura Hebridele, op. 26
N. ROTA: Divertimento Concertante pentru contrabas și orchestră
F. MENDELSSOHN: Simfonia nr. 4 în La major, op. 90, „Italiana”
Un concert ce poartă publicul prin spații luminoase: de la peisajele marine melancolice ale lui Mendelssohn, la farmecul plin de culoare al lucrării lui Rota pentru contrabas, pentru ca apoi să se deschidă către exuberanța mediteraneană din „Italiana” lui Mendelssohn.

SoNoRo Conac | Erik Schumann - vioară, Răzvan Popovici - violă
2026-03-25 19:00 - 20:00 | Sala Mare a Senatului UPT, Palatul Lloyd, Piața Victoriei Nr. 2, Timișoara, 300006
Miercuri, 25 martie 2026, ora 19:00Sala Senatului UPT din Palatul Lloyd
Parte a prestigiosului Festivalul SoNoRo, turneul SoNoRo Conac aduce muzica de cameră în spații de patrimoniu, punând în dialog arhitectura istorică și excelența interpretativă. Ajuns la ediția a XIV-a, proiectul continuă să ofere experiențe muzicale intime, în locuri cu identitate culturală puternică.
Evenimentul ce va avea loc, de această dată, în frumoasa Sală a Senatului UPT din cadrul Palatului îi reunește pe violonistul Erik Schumann și pe violistul Răzvan Popovici, într-un program dedicat eleganței clasice și virtuozității romantice:
Wolfgang Amadeus Mozart – Duet în Do major, KV 423 și Duet în Si bemol major, KV 424
Johan Halvorsen – Sarabande con variazioni

MIRACOLUL MUZICII PENTRU BEBELUȘI | Recital educativ (0 - 2 ani) | Marta Chiș - vioară, Mihaela Faur - harpă
2026-03-21 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un program special conceput pentru cei mai mici ascultători, în care sunetul devine descoperire, joc și emoție. Prin armonia delicată a viorii și a harpei, bebelușii sunt invitați într-o primă întâlnire cu muzica, într-un cadru cald și prietenos.
Marta Chiș la vioară și Mihaela Faur la harpă creează o atmosferă sonoră blândă, menită să stimuleze imaginația și sensibilitatea celor mici, oferind părinților și copiilor un moment de conexiune prin muzică.

TOWARD ETERNITY | Orchestra simfonică a Filarmonicii Banatul Timișoara | Dirijor: Pierre Bleuse | Solist: Valentin Răduțiu – violoncel
2026-03-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertul de vineri, 20 martie 2026 debutează cu Preludiu la după-amiaza unui faun de Claude Debussy, una dintre lucrările definitorii ale impresionismului muzical.
În continuare, solistul Valentin Răduțiu interpretează Concertul pentru violoncel și orchestră în si minor, op. 104 de A. Dvořák, într-un dialog captivant cu orchestra.
Programul se încheie cu Suita simfonică „Parsifal” de R. Wagner, în aranjament de A. Gourlay, o lucrare perfectă pentru un final impresionant și plin de noblețe.

OMBRES ET LUMIÈRES | Recital de pian | Duo Mihăilescu – Manuela Iana Mihăilescu și Dragoș Mihăilescu
2026-03-19 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Duo Mihăilescu – Manuela Iana Mihăilescu și Dragoș Mihăilescu – propune un recital construit ca un joc subtil al contrastelor, o călătorie sonoră între clar-obscur, poezie și virtuozitate.
Prin alternanța dintre universul impresionist al lui Debussy și lirismul romantic al lui Chopin, recitalul Ombres et Lumières conturează un parcurs expresiv în care umbrele și luminile se reflectă reciproc, dezvăluind multiplele fațete ale pianului.

THE MUSIC MAKERS | Orchestra simfonică și Corul Filarmonicii Banatul Timișoara | Dirijor: Rumon Gamba | Soliști: Roxana Constantinescu – mezzosoprană, Simon Trpčeski – pian
2026-03-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertul de vineri, 13 martie 2026 reunește Orchestra și Corul Filarmonicii Banatul, pentru o seară remarcabilă, în care vom audia, în deschidere, Concertul pentru pian și orchestră nr. de C. Saint-Saëns, lucrare al cărui solist va fi apreciatul pianist Simon Trpčeski.
E. Elgar aduce o profunzime emoțională deosebită prin compoziția The Music Makers, op. 69, lucrare pentru mezzosoprană, cor și orchestră, în care vocea Roxanei Constantinescu și forța Corului Filarmonicii se contopesc într-un univers sonor cuceritor.

CHAMBER CONVERSATIONS | Meesun Hong Coleman – vioară, Vlad Popescu – vioară, Anna Puig – violă, Alexey Stadler – violoncel, Thomas Hoppe – pian
2026-03-11 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară dedicată dialogului muzical autentic, în care personalități marcante ale mediului academic european urcă împreună pe scenă pentru un recital cameral de excepție.
Publicul îi va putea asculta pe artiștii:Meesun Hong Coleman – vioară (prof. Linz)Vlad Popescu – vioarăAnna Puig – violă (prof. Barcelona & Freiburg)Alexey Stadler – violoncel (prof. Hamburg)Thomas Hoppe – pian (prof. Essen)
Programul serii aduce lucrări reprezentative ale repertoriului cameral:

Béla Bartók – Duo-uri pentru viori

Robert Schumann – Fantasiestücke pentru violoncel și pian

Bohuslav Martinů – Madrigaluri pentru vioară și violă

César Franck – Cvintet cu pian în fa minor

De la ecourile folclorului est-european la romantismul intens și monumentalitatea cvintetului lui Franck, evenimentul reunește diverse epoci și expresii artistice.
Evenimentul face parte din proiectul Erasmus+ – Timișoara Chamber Music Week, fiind cofinanțat prin programul Erasmus+.

CONCERT PE ÎNTUNERIC | Marcel Lazăr - pian
2026-03-08 19:00 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Toate biletele pentru acest eveniment au fost vândute. Vă mulțumim pentru interes!
______
Cu ocazia zilei de 8 Martie, vă invităm la un eveniment special care schimbă perspectiva asupra modului în care ascultăm muzica. În absența luminii, atenția se mută complet către sunet, iar fiecare detaliu pianistic devine mai intens, mai personal, mai prezent. Publicul este invitat să trăiască muzica într-un mod direct, concentrat și profund, îtr-un concept creat de Moldo Crescendo.
Pianistul Marcel Lazăr propune un parcurs sonor care traversează rafinamentul impresionist al lui Claude Debussy și Maurice Ravel, forța expresivă a lui Ludwig van Beethoven, lirismul lui Frédéric Chopin și atmosfera contemplativă a lui Erik Satie.
În întuneric, muzica este cea mai frumoasă lumină.

LOLLIE TUNES | Muzică din desene animate | Recital educativ (2–7 ani)
2026-03-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un program dedicat celor mai mici iubitori de muzică, în care muzica din desene animate prinde viață prin interpretarea artiștilor Ana David și Carmen Iuga la vioară, Andreea Szekeres la violoncel, Dorel Iuga la flaut și Andreea Olariu la pian.
Aranjamentele realizate de Cristian Spătaru transformă piesele în momente magice, iar prezentatorul Ionuț Marian Pîrvulescu ghidează micii spectatori într-o călătorie muzicală plină de imaginație și bucurie.

DIALOGUES WITH DESTINY | Orchestra simfonică a Filarmonicii Banatul Timișoara | Dirijor: RADU POPA, solist: IONUȚ PODGOREANU – corn
2026-03-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul, dirijată de maestrul Radu Popa, vă invită să audiați în deschiderea concertului de vineri, 6 martie 2026 Simfonia nr. 21 în la major, KV 134W de a A. Mozart – o lucrare elegantă și luminoasă.
Solistul Ionuț Podgoreanu strălucește în Concertul pentru corn op.8 de F. Strauss, o lucrare expresivă în care cornul dialoghează cu orchestra într-un spectacol sonor captivant.
Programul se încheie cu Fata și Moartea de F. Schubert, orchestrată de G. Mahler, o lucrare intens emoțională, plină de dramatism și sensibilitate.

VIBRANT FORCES | Orchestra simfonică a Filarmonicii Banatul Timișoara| Dirijor: Gottfried Rabl | Solist: Nebojša Živković – percuție
2026-02-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un concert plin de ritm, energie și expresie orchestrală, în care fiecare lucrare oferă o perspectivă diferită asupra forței muzicii. Z. Kodaly deschide concertul cu Dansurile din Galanta, o piesă plină de vitalitate folclorică și culoare sonoră.
Solistul Nebojša Živković strălucește în Concertul pentru marimbă și orchestră nr. 2, combinând tehnica impresionantă cu dialogul captivant dintre marimbă și orchestră.
Programul se încheie cu Simfonia nr. 8 în fa major, op. 93 de L. van Beethoven, o lucrare clasică plină de prospețime, umor și dinamism, care aduce un final triumfător și plin de energie concertului.

Martie la Filarmonica Banatul – Pachet de 4 concerte + recital cadou
2026-02-27 18:00 - 2026-03-06 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara vă propune un pachet special la prețul de 150 lei, care include acces la 4 concerte în luna martie, plus un recital cadou.

Concertele incluse:
6 martie – DIALOGUES WITH DESTINY
13 martie – THE MUSIC MAKERS
19 martie – OMBRES ET LUMIÈRES – Recital la două piane – CADOU
20 martie – TOWARD ETERNITY
27 martie – WAVES OF LIGHT

Important: fiecărei persoane care achiziționează pachetul i se va aloca același loc pentru toate cele cinci evenimente cuprinse în pachet.

Perioada campaniei: 27 februarie – 6 martie 2026
Disponibil online și la casierie. Locuri limitate.

COLOANE SONORE DIN FILME CELEBRE | Recital educativ (7–12 ani) | Dirijor: Iosif Todea
2026-02-24 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara
Dirijor: Iosif Todea
Soliști:
Bianca Mihăescu – soprană
Ana Kui – mezzosoprană
Alexandru Șuca – bariton
Moderator: Adrian Jivan
În program:
Coloane sonore din filme celebre
O aventură muzicală dedicată copiilor cu vârste între 7 și 12 ani, în care magia cinematografiei prinde viață prin vocile Corului „Ion Românu” al Filarmonicii „Banatul”. Sub conducerea dirijorului Iosif Todea, alături de soliștii invitați, publicul este invitat să redescopere cele mai îndrăgite teme din filme celebre, într-o interpretare plină de farmec.
Moderatorul Adrian Jivan ghidează audiența prin universul fascinant al muzicii de film, explicând poveștile din spatele coloanelor sonore și transformând concertul într-o experiență interactivă și educativă.
